Eksteen, vroeër jare bekend as Koedoe Eksteen en onder meer Suid-Afrika se ambassadeur by die Verenigde Nasies in Genève, het in Maart vanjaar geweier om vir publikasie aan Die Burger kommentaar te lewer oor die olietransaksie en gesê hy word gebind deur 'n "geheimhoudingsklousule".
Volgens Greyling het Eksteen in Junie 2003 'n brief van Vision Trading Company aan hom getoon waarin daar slegs na 'n "internasionale kontrak" verwys word.
Volgens Greyling was dit die eerste dokumentêre bewys van 'n olietransaksie en het dit hom gerusgestel. Daar het niks van gekom nie en die persoon wat dié brief onderteken het, wil ook nie vir publikasie met Die Burger praat nie.